कर्नाटक के पूर्व मुख्यमंत्री और कांग्रेस नेता सिद्धारमैया ने इसे जनता का दिवाली गिफ्ट बताया। साथ ही, यह भी कहा कि बीजेपी ने जनता को नकार दिया है। वहीँ कांग्रेस के दिग्गज नेता डीके शिवकुमार ने ट्वीट कर कहा, इस दिवाली मैं कर्नाटक और खासतौर पर बेल्लारी के लोगों को कांग्रेस पार्टी को आशीर्वाद देने के साथ-साथ रिकॉर्ड जीत के लिए बधाई देता हूं। कांग्रेस अध्यक्ष राहुल गांधी और पूर्व पीएम देवगौड़ा के मार्गदर्शन और सहयोग से गठबंधन ने बीजेपी को हरा दिया।